قیرخاۆچونجو درس
"صیفتلر (5)"
2. دۆزهلتمه صیفتلر:
ایسمى صیفتلر:
روس و باشقا آوروپا دیللریندن دیلیمیزه کئچمیش اؤن و سون قوشمالارلا دۆزهلن صیفتلر:
سون ایکی عصیردن بری، بۆتۆن آسیا خالقلارى کیمى، خالقیمیز دا آوروپا خالقلارى ایله مدنى شراییطده یاشادیغى اۆچۆن ، بیر سیرا آوروپا دیللرینین اؤن و سون قوشمالارى دیلیمیزه کئچیب، مۆعین صیفتلر دۆزهلدیب. دئییلمهلیدیر کى بو شکیلچیلرله یالنیز آوروپا کلمهلریله صیفتلر دۆزهلدیر.
اؤن قوشمالار:
آنتى) نفى معناسى بیلدیرن صیفتلر دۆزهلدر: آنتى فاشیزم، آنتى امریالیست، آنتى سوسیالیست، ...
آ) یئنه ده نفى معناسینى بیلدیرر: آنورمال، ...
ایزم) دونیا گؤروشو و نظرییه معناسى وئرن صیفتلر دۆزهلدر: فاشیزم، سوسیالیزم، رومانتیزم، کوبیزم، ...
ایست) بیر نظرییهنین طرفدارى اولان شخصى بیلدیرن صیفت یارادار: سوسیالیست، فاشیست، فولکولوریست، ...
یو (iv)) بو شکیلچیله چوخ نادیر آوروپا سؤزلریندن صیفت یارادار: آکتیو (فعال)، اوبیئکتیو (واقعى)، سوبیئکتیو (ذهنى)، پاسیف (غیرفعال)، ...
ل) بو شکیلچى ده غیرفعالدیر: فورمال، نورمال، سوسیال، ...
لوژى) دونیا گؤرۆشۆ و نظرییه مضمونو داشییان صیفتلر دۆزهلدر: سوسیولوژى، پسیکولوژى، تئرمینولوژى، ...
تیک) داواملیق و آردیجیللیق مضمونو داشییان صیفتلر یارادار: سیستئماتیک، پروبلئماتیک، گراماتیک، فونئتیک، ...
ژى) چوخ نادیر ایشلهنر: پئداقوژى (مۆعللیملیک)
یک) مورفولوژیک، ائتیک، تیپیک.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab